CELEX: 32001D0700
Language: lt
Date: 1000684800000
Title: 2001 m. rugsėjo 17 d. Komisijos sprendimas, iš dalies keičiantis Sprendimą 94/278/EB, pateikiantį trečiųjų šalių, iš kurių valstybės narės leidžia importuoti tam tikrus Tarybos direktyvos 92/118/EEB reglamentuojamus produktus, sąrašą dėl medaus importo (pranešta dokumentu Nr. C(2001) 2666)tekstas svarbus EEE

Svarbus teisinis pranešimas

|

32001D0700

Oficialusis leidinys L 256 , 25/09/2001 p. 0014 - 0016

		Komisijos sprendimas2001 m. rugsėjo 17 d.iš dalies keičiantis Sprendimą 94/278/EB, pateikiantį trečiųjų šalių, iš kurių valstybės narės leidžia importuoti tam tikrus Tarybos direktyvos 92/118/EEB reglamentuojamus produktus, sąrašą dėl medaus importo(pranešta dokumentu Nr. C(2001) 2666)(tekstas svarbus EEE)(2001/700/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir ligų sukėlėjų atžvilgiu – Direktyvoje 90/425/EEB, prekybą Bendrijoje ir jų importą į Bendriją [1], su paskutiniais pakeitimais, padarytais Komisijos sprendimu 1999/724/EB [2], ypač į jos 10 straipsnio 2 dalies a punktą,kadangi:(1) Komisijos sprendimo 94/278/EB [3] su paskutiniais pakeitimais, padarytais Sprendimu 2001/158/EB [4], priedo XIV dalyje pateikiamas trečiųjų šalių, iš kurių valstybės narės leidžia importuoti medų, sąrašas.(2) Lenkija ir Zambija pateikė planą dėl medaus, nurodantį garantijas dėl likučių ir medžiagų grupių, nurodytų Tarybos direktyvos 96/23/EB [5] 1 priede ir įtrauktų į Komisijos sprendimo 2000/159/EB [6] su paskutiniais pakeitimais, padarytais Komisijos sprendimu 2001/478/EB [7], dėl trečiųjų šalių planų, skirtų likučiams, laikino patvirtinimo pagal Direktyvą 96/23/EB, priedą, stebėsenos.(3) Moldova pateikė planą, kuriame medui nustatytos pakankamos garantijos dėl Direktyvos 96/23/EB 1 priede nurodytų likučių ir medžiagų grupių stebėsenos.(4) Norvegijos likučių stebėsenos planas buvo patvirtintas atsižvelgiant į ELPA priežiūros institucijos sprendimą Nr. 223/96/COL [8].(5) San Marino likučių stebėsenos planas buvo patvirtintas atsižvelgiant į EB-San Marino bendradarbiavimo komiteto sprendimą Nr. 1/94 [9].(6) Sprendimas 94/278/EB turėtų būti iš dalies pakeistas, kad būtų leidžiama importuoti medų iš tų trečiųjų šalių, kurios atitinka Direktyvą 96/23/EB dėl to produkto likučių planų patvirtinimo.(7) Šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisSprendimo 94/278/EB priedo XIV dalis pakeičiama šio sprendimo priedu.2 straipsnisŠis sprendimas taikomas nuo 2001 m. rugsėjo 1 d.3 straipsnisŠis sprendimas skirtas valstybėms narėms.Priimta Briuselyje, 2001 m. rugsėjo 17 d.Komisijos varduDavid ByrneKomisijos narys[1] OL L 62, 1993 3 15, p. 49.[2] OL L 290, 1999 11 12, p. 32.[3] OL L 120, 1994 5 11, p. 44.[4] OL L 57, 2001 2 27, p. 52.[5] OL L 125, 1996 5 25, p. 10.[6] OL L 51, 2000 2 24, p. 30.[7] OL L 176, 2001 6 29, p. 68.[8] OL L 78, 1997 3 20, p. 38.[9] OL L 238, 1994 9 13, p. 25.--------------------------------------------------PRIEDASXIV DALISTrečiųjų šalių, iš kurių valstybės narės leidžia importuoti medų, sąrašas(AR)  Argentina(AU)  Australija(BG)  Bulgarija(BR)  Brazilija(CA)  Kanada(CL)  Čilė(CN)  Kinija(CU)  Kuba(CY)  Kipras(CZ)  Čekijos Respublika(EE)  Estija(GT)  Gvatemala(HR)  Kroatija(HU)  Vengrija(IL)  Izraelis(IN)  Indija(LT)  Lietuva(MT)  Malta(MX)  Meksika(MD)  Moldova(NI)  Nikaragva(NZ)  Naujoji Zelandija(NO)  Norvegija [1](PL)  Lenkija(RO)  Rumunija(SI)  Slovėnija(SK)  Slovakija(SM)  San Marinas [2](SV)  Salvadoras(TR)  Turkija(US)  Jungtinės Amerikos Valstijos(UY)  Urugvajus(VN)  Vietnamas(ZM)  Zambija[1] Patvirtinta, atsižvelgiant į 1996 m. gruodžio 4 d. ELPA priežiūros institucijos sprendimą Nr. 223/96/COL.[2] Patvirtinta, atsižvelgiant į 1994 m. birželio 28 d. EB-San Marino bendradarbiavimo komiteto sprendimą Nr. 1/94.--------------------------------------------------